union home minister rajnath singh statement on rohingya muslims
अपने चार दिवसीय दौरे पर उत्तराखंड आए केंद्रीय गृहमंत्री राजनाथ सिंह ने मीडिया से बातचीत में रोहिंग्या मुसलमानों को लेकर भी बहुत कुछ कहा। आगे जानिए क्या बोले वे...
जवानों का हौसला बढ़ने के उद्देश्य से केंद्रीय गृहमंत्री राजनाथ सिंह इस बार सीमा पर जवानों के साथ दशहरा मनाएंगे। शुक्रवार को लाल बहादुर शास्त्री राष्ट्रीय प्रशासनिक अकादमी में प्रशिक्षु अधिकारियों को संबोधित करने के बाद राजनाथ सिंह भाजपा कार्यकर्ताओं से मिले। उन्होंने कहा कि देश की सभी सीमाओं पर सुरक्षा को लेकर केंद्र सरकार गंभीर है।
इसके बाद मीडिया से बातचीत में केंद्रीय गृहमंत्री ने कहा कि रोहिंग्या मुसलमानों पर केंद्र की ओर से पहले ही स्थिति साफ कर दी गई है और जो नीति बनाई गई है, उसी पर काम होगा। मसूरी में गृहमंत्री राजनाथ सिंह का स्वागत क्षेत्रीय विधायक गणेश जोशी ने केदारनाथ की प्रतिमा देकर किया।